
[] 



Nacionalna 
zaklada za 
razvoj 
civilnoga 

društva 



■ 



FONDOVI 



VLADA REPUBLIKE HRVATSKE 



Ovu publikaciju sufinancira Europska unija iz Europskog socijalnog fonda i Ured za udruge Vlade RH kroz projekt Making Space 
for Active Community. 

Izražena mišljenja su mišljenja autora i ne izražavaju nužno stajalište Europske Unije i ostalih donatora. 
Sadržaj je isključiva odgovornost izdavača. 

Nositelj projekta Making Space for Active Community: Savez udruga Operacija grad (Zagreb) 
Partneri na projektu: Savez udruga Roje (Pula), KA-MATRIX (Karlovac), Grad Pula, Grad Zagreb 

izdavač: 

KA-MATRIX - udruga za društveni razvoj 
Haulikova 22, Karlovac 
tel. 095 444 6880 
URL ka-matrix.hr 
mail info@ka-matrix.hr 



priprema teksta: Denis Mikšić, Manuela Kasunić, Pero Desović, Domagoj Šavor 
lektura i uređivanje teksta: Tea Čondrić 
dizajn: RELIKT 



kontakti za dodatne informacije: 



Nacionalna zaklada za razvoj civilnoga društva 

Štrigina 1 a, 10 000 Zagreb 

URL: http://zaklada.civilnodrustvo.hr 

e-mail: zaklada@civilnodrustvo.hr 



Ured za udruge Vlade Republike Hrvatske 

Opatička 4, 10000 Zagreb 
URL: www.uzuvrh.hr 
e-mail: info@uzuvrh.hr 

Hrvatski dom u Karlovcu 



Namjera nam je ukratko dati pregled trenutnog stanja i potaknuti građane na promišljanje što 
napraviti s Hrvatskim domom. Ovu brošuru možete uzeti kao uvod u promišljanje, povod za 
daljnje djelovanje, ideju ili tek sklop namjera grupe građana što učiniti s javnim prostorima... 



Hrvatski dom (kao) društveno 
- kulturni centar?! 



Nakon niza aktivnosti vezanih za poboljšanje 
uvjeta za rad udruga i inicijativa u nezavisnoj 
kulturi u Karlovcu, članice mreže udruga 
KAoperativa i predstavnici Grada Karlovca 
složili su se da se zgrada Hrvatskog doma 
prenamjeni u suvremeni društveno-kulturni 
centar. U partnerstvu s mrežom KAoperativa, 
Grad Karlovac prijavljuje pilot-program na 
poziv Nacionalne zaklade za razvoj civilnog 
društva, "Prostori sudjelovanja", 05. studenog 
2014. godine koji uključuje izradu prostornog 
planiranja i prikupljanja sve potrebne 
dokumentacije te iznalaženje sredstava 
za uređenje i pokretanje centra. Proces je 
trenutno u tijeku. 

Dio programa nezavisne kulture več se provodi 
u klupskom prostoru Male scene Hrvatskog 



doma, no namjera je urediti i početi koristiti 
i ostatak zgrade, počevši od "velike dvorane" 
koja je več korištena 2014. godine za plesne 
predstave i radionice, video projekcije, 
glazbene radionice i improvizacije, kako bi 
se i na ovaj način ukazalo na potencijal i 
mogučnosti prostora. U zgradi se nekoliko 
prostora povremeno koristi za radionice, 
predavanja, sastanke i slične aktivnosti. 

Osnovna ideja uređenja cjelokupnog prostora 
zgrade Hrvatskog doma jest dati izvornu 
namjenu građevini kao višenamjenskom 
objektu za razne oblike nezavisno-kulturnih, 
umjetničkih i društvenih sadržaja zasnovano 
na današnjim potrebama kulturno-umjetničke 
i civilno-društvene scene. 



Dosadašnje aktivnosti 
KAoperative: 



KAoperativa - ukratko o mreži 




početak djelovanja 2013. godine - utjecaj organizacija 
\ nezavisne kulture na lokalnu kulturnu politiku. 

» zagovaranje za transparentno odlučivanje i 
financiranje programa i organizacija u nezavisnoj 
kulturi, 



» suradnja s korisnicima i rad na razvoju publika 



prva mreža udruga i inicijativa koje se bave 
nezavisnom kulturom 

mreža je okupljena 2012. godine, a s radom kreče 
2013. godine 

cilj: unaprjeđenje položaja, uvjeta za rad i razvoj 
lokalne nezavisne kulturne scene 



» poticanje suodlučivanja grada Karlovca, udruga i 
građana 



osnivanje društveno - kulturnog centra odnosno 
centra za nezavisnu kulturu i mlade 



» stvaranju uvjeta za unaprjeđenje kulturnog života u 
gradu 

» sudjelovanje u izradi Strategije kulturnog razvoja 
grada Karlovca 

» uključivanje u osmišljavanje programiranja i 

održivosti društveno-kulturnog centra Hrvatski dom 



» programsko povezivanje 



poticanje građana na uključivanje u život zajednice 
kroz pračenje, izvještavanje, komentiranje i 
predlaganje promjena vezano za kulturna i društvena 
pitanja 

povezivanje lokalne samouprave, građana i gradskih 
tvrtki na unaprjeđenju konkretnih pitanja 

djelovanje usmjereno na aktiviranju građana i 
uključivanje u život zajednice 



\ 



Unaprjeđenje uvjeta za rad organizacija 
u nezavisnoj kulturi podrazumijeva 
rješavanje pitanja i dodjelu adekvatnog 
i opremljenog prostora za djelovanje te 
financijsku potporu vezano za hladni pogon 
i programe. 

KAoperativa radi na otvaranju 
komunikacije s predstavnicima lokalne i 
regionalne samouprave, izdaje programske 
dokumente Operandum 1. i 2. dio u kojima 
donosi analizu trenutnog stanja na polju 
nezavisne kulturne scene u Karlovcu, dok 
su neiskorišteni prostori s prijedlozima 
za prenamjenu tematizirani u kratkom 
dokumentarnom filmu Prostori. 




Sukladno istraživanju koje je KAoperativa 



provela sredinom 2014. godine utvrđeno 
je da postoji velika potreba za otvaranje 
društveno-kulturnog centra a mišljenja, 
prijedlozi programa i aktivnosti objedinjeni 
su u dokumentu Operandum II dio. 




uspostaviti društveno - l<ulturni centar na prostoru cjelol<upne 
zgrade Hrvatsl<og doma uz povremeno l<orištenje i drugili objel<ata u 
gradu Karlovca 

osigurati prostor i uvjete za razvoj i rad nezavisne l<ulturne i 
društvene scene u Karlovcu ^ >^ \^ | ( 

omogućiti uvjete za organiziranje audio vizualnih, glazbeno 
scenskih, izložbenih, plesnih, edukacijskih, performing, \V v 
produkcijskih i novomedijskih djelatnosti 

održivost prostora i financiranje kroz proračunska sredstva grada, 
županije te nacionalnih i europskih donatora 

^otvaranje i programiranje prostora ^ ^^^^-^^ 

osigurati uredske i tehničke prostore za potrebe nezavisne 
društvene i kulturne scene 

organizirati prostor zasmještaj rezidencijalnih umjetnika i programa 
suupravljanje prostorom po principu civilno-javnog partnerstva 



javna namjena i otvorenost za nove inicijative 




\ 




ik. 

Trenutni programi na iViaioj 
sceni Hrvatsicoga doma 



u prostoru Male scene Hrvatskog doma trenutno se redovito ili povremeno provode sljedeći 
programi i sadržaji: 



- prostor za vježbanje lokalnih glazbenih sastava 

- glazbeno - scenska događanja (koncerti, večeri elektroničke glazbe, slušaonice) 

- predstavljanja/intervjui umjetnika 

- izložbe 

- književne večeri 

- druženje za mlade uz društvene igre 

- radionice (audio produkcija) 

- okrugli stolovi, debate i predavanja ^ • 

- projekcije NjHKPliilfa^^ 



sajmovi rabljenih stvari i hai 




U Hrvatskom domu svoje aktivnosti su protekle dvije godine organizirale udruge članice mreže 
KAoperativa (Carpe Diem, Free Dance, Izvan fokusa, KA-MATRIX, Kino klub Karlovac, Poluga, 
Studio 8) kao i druge lokalne udruge i inicijative građana. 



Način korištenja prostora 
iViaie scene Hrvatsicog doma 

Kod prijave aktivnosti koja se želi provoditi na Maloj sceni Hrvatskog doma zainteresirani 
korisnik obavezan je na e-mail adresu malascenahd(a)gmail.com Programskom vijeću dostaviti 
sljedeće podatke odnosno ispuniti obrazac koji se nalazi na internetskoj adresi malascenahd. 
wordpress.hr: 

1. naziv događanja (ime programa ili jednokratnog događanja) 

2. vrsta događanja (koncert, proba, radionica itd.) 

3. namjena događanja (šira javnost, zatvorena grupa korisnika) 

4. izvođači (domaći, strani, broj) 

5. predviđeni broj korisnika 

6. vrši li se naplata ulaznica 

7. postoji li ugostiteljska usluga 



Nakon zaprimanja prijave, Programsko vijeće odlučuje o uvrštavanju programa prema kriterijima 
programa i prednostima korištenja prema PRAVILNIKU o radu i korištenju Male scene Hrvatskog 
doma. Pravilnik ujedno sadrži i cjenik korištenja pojedinih prostora Male scene Hrvatskog doma, 
ovisno 0 vrsti prijave. Kalendar korištenja male scene Hrvatskog doma može se pronaći na 
internetskoj adresi: malascenahd.wordpress.com 

Aktivnosti koje se planiraju provoditi u budućem društveno-kulturnom centru namijenjene su 
nezavisnoj kulturi, mladima i drugima posebnim skupinama. 



Povijest 

Hrvatskog doma 



Hrvatski dom izgrađen je u neposrednoj blizini 
karlovačke povijesne jezgre, Zvijezde 1932. 
godine s kulturnom, društvenom i sportskom 
namjenom. 

Od 1950. godina u Hrvatskom domu 
organizirani su koncerti rock sastava, disko 
večeri, a kasnijih godina otvorena je teretana, 
taekwondo klub, studentski servis, tonski 
studio, djeluje nezavisna kazališna grupa, 
prostori za vježbanje glazbenih sastava, 
održavaju se filmske projekcije, jazz koncerti 
dok u centralnoj, «velikoj dvorani», nastupaju 
značajna imena s domače glazbene scene. 
Mala scena Hrvatskog doma prostor je nastao 



zatvaranjem pozornice "velike dvorane" i 
od svog otvaranja početkom 1980-ih godina 
postaje najpopularniji gradski scenski prostor 
i okupljalište ljubitelja nezavisne kulture i 
alternativne glazbe. 

Sve do početka 1990-ih Hrvatski dom obnaša 
funkciju svojevrsnog društveno-kulturnog 
centra. Nakon nekoliko godina «mirovanja», 
od 1994. do 2005. godine, prostorom tzv. male 
scene upravlja i koristi udruga Studentski 
kulturni centar (SKUC) Brača Radič, dok je 
između 1996. i 2008. godine u podrumskim 
prostorima bio disko klub. 



Nakon isteka ugovora o korištenju s 
udrugom SKUC i privatnim vlasnicima slijedi 
propadanja prostora uslijed nedostatka vizije 
i inicijative, te modela upravljanja dok se 
mala scena povremeno koristi za povremena 
glazbena događanja i probe lokalnih sastava. 
Razdoblje je to tijekom kojeg karlovačka 
nezavisna kulturna scena gubi svoje popularno 
okupljalište pa su se aktivnosti provodile 
na alternativnim, više ili manje adekvatnim 
mjestima u gradu. 

HRVATSKI 




Mala scena 
Hrvatskog doma 





Grad Karlovac početkom 2013. godine 
započinje uređenje Male scene Hrvatskog 
doma bez prave komunikacije s budučim 
korisnicima prostora i organizatorima 
događanja. Ovakva praksa dovela je do niza 
propusta novouređenoga prostora (akustika, 
rasvjeta, tehnički prostori) unatoč znatnim 
uloženim sredstvima. 

Uoči samog završetka obnove i otvaranja, na 
inicijativu KAoperative otvara se ozbiljniji 
dijalog s javnosti nakon čega su napravljene 
manje tehničke dorade koje su se još mogle 



izvesti obzirom da je glavnina radova već bila 
završena. 

Zbog niza problema koji je novouređeni 
prostor pokazao, izabran je model upravljanja 
gdje gradska tvrtka Mladost obnaša funkciju 
upravitelja dok o programima odlučuje 
Programsko vijeće koji čine predstavnici 
organizacija civilnoga društva koje su ujedno 
i u najvećoj mjeri korisnici prostora. Proces 
oko ispravljanja mnogih nedostataka koje je 
prostor pokazao kao i donošenje novog modela 
upravljanja i dalje je u tijeku između vlasnika 
prostora i mreže KAoperativa. 



I 



Hrvatski dom 
danas 



Zgrada je u vlasništvu grada Karlovca, a 
dijelom koji se koristi, Malom scenom 
Hrvatskog doma, trenutno upravlja gradska 
tvrtka Mladost d.o.o. U desnom krilu zgrade 
nalaze se stranačke prostorije HSS-a i 
manja dvorana koja se povremeno koristi za 
radionice i sastanke dok je ostatak prostora 
neiskorišten (velika dvorana, podrumski 
prostori i cijelo lijevo krilo). 





